《题邓伯言诗集》
明代·童冀

时雨涤烦暑，焚香坐清晨。开轩面山色，有客过我门。

袖衔珠玉篇，高论悬河翻。清辞及妙语，往往与道邻。

嗟予生苦晚，弗获窥道真。讵意衰谢馀，正始乃复闻。

古人不可见，古道良未湮。俯仰三叹息，永言怀古人。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。